கிராமத்திற்கு செல்லும் விஷால், அங்கே போலீஸாக என்ன செய்யப்போகிறார் என்ற கேள்வியையும் சற்றே கிளப்புகிறது. இந்த படத்தின் இசை வெளியீட்டில் விஷால் பேசியபோது ''முதலில் தலைப்பு பற்றி ஒரு பயம் வந்தது. இந்தப் படம் ஆரம்பிக்கும் போது எனக்கு இன்னொரு பயம் இருந்தது. ஏற்கனவே சுந்தர்.சியுடன் இணைந்து நடித்த 'மத கஜ ராஜா' படம் இன்னமும் வெளிவரவில்லை. சினிமாவில் செண்டிமெண்ட் அதிகம். அதனால் பலரும், 'ஏற்கெனவே இப்படி இருக்கும் போது மறுபடியும் சுந்தர்.சியுடன் படம் பண்ணப்போறே?' எனக் கேட்டனர். இருந்தாலும் நான் தெளிவான முடிவில் இருந்தேன். இந்த 'ஆம்பள' லைன் முன்பே சொல்லப்பட்டதுதான்.